Kečkemėtas

Kečkemėtas – miestas vidurinėje Vengrijoje, Didžiojoje Vengrijos lygumoje, pusiaukelėje tarp Budapešto ir Segedo. Bač Kiškūno medės centras. Geležinkelio mazgas, keliai į Budapeštą, Segedą, Ceglėdą, Dunafeldvarą, Bają, Bėkėščabą.

Mašinų, metalo, medienos apdirbimo, maisto (vaisių ir daržovių perdirbimo, vyno, likerio), tekstilės, odos, popieriaus, elektrotechnikos, chemijos, poligafijos, statybinių medžiagų pramonė. Apylinkėse auginami vaismedžiai, vynmedžiai, daržovės. Mineralinės versmės. Planetariumas, agrometeorologinė observatorija. Kino studija. Teatrai, įvairūs muzejai. Kasmetinė vynuogių raškymo šventė. XV–XVI a. pranciškonų, XVII a. evangelikų, XIX a. unitų bažnyčios, XIX a. pab. rotušė, sinagoga.

 Istorija 
Kečkemėtas įkurtas X a. XIV a. tapo privilegijuotu miestu. Vėliau buvo užimtas osmanų, austrų. 1956 m. Kečkemėtas buvo vienas iš Vengrijos revoliucijos centrų.

 Sportas 

 Futbolas 
 Kecskeméti TE
 Kecskeméti AC

 Miestų partnerystė 
  Aomoris, Japonija
  Hiuvinkė, Suomija
  Riuselsheimas, Vokietija
  Koventris, JK
  Dornbirnas, Austrija
  Tirgu Murešas, Rumunija
  Tekirdagas, Turkija  Galanta, Slovakija
  Lidčiopingas, Švedija
  Simferopolis, Ukraina
  Beregovas, Ukraina
  Arkėjus, Prancūzija
  Naharija, Izraelis
  Viborgas, Danija

 Šaltiniai 

Kategorija:Vengrijos miestai